Un incident grav a avut loc, astăzi, la stația de metrou 1 Mai din București, după ce un bărbat s-a grăbit să prindă metroul și a rămas cu piciorul prins în ușă.

Potrivit comunicatului Metrorex, trenul a plecat din stație, iar călătorul a fost lovit de oglinda de pe peron.

Pasagerii din tren au apăsat butonul de alarmă, iar echipa de conducere a trenului a acționat sistemul de frânare de urgență.

Personalul de conducere a trenului a anunțat echipele de salvare, însă persoana implicată în incident a refuzat primul ajutor, părăsind pe propriile picioare incinta metroului.

Potrivit Metrorex, se va deschide o anchetă cu privire la cauzele care au condus la acest incident, iar persoanele vinovate vor fi sancționate.

Editor web: Vlad Mironescu